Fa o bala Isaia 11:6-9 le Isaia 65:25 o tla utlwa go buiwa ka diphologolo tse di tshelang ka kagiso. Leba ditshwantsho tseno. Bona kwanyana, potsane, lengau, namane, tau e kgolo le bana ba na le tsone. A o itse maina a diphologolo tse dingwe tse di fano tse Baebele e buang ka tsone?— Bona mosimane yole yo o tshamekang le kake! Batho ba ba tshelang mo lefatsheng le lesha ga ba tlhoke go boifa sepe. (Hosea 2:18) O akanya eng ka seo?— Re ne ra fitlha kwa setlhoeng sa thaba ya Sarkofagen mme ra itumelela go bona ditlhoa tsa dithaba tse di ntle tse di apesitsweng ke kapoko. Go ela kwa borwabophirima go na le thaba e e kgatlhang thata e e kgolokwe ya Nordenskiöldfjellet, e e phatsimang ka marang a letsatsi. Kgakala le rona kwa tlase go na le Longyearbyen, mme kwa godimo ga rona, ke loapi lwa Arctic le le pududu o o sa tsenelelang. Ruri re ikutlwa e kete re eme fa godimo ga kgolokwe ya lefatshe. Re ja diselae di sekae tsa borotho le go nwa seno sa black-currant—e leng seno se se tlwaelegileng sa batho ba ba haekang se se dirilweng ka matute a setoroberi se sentsho, sukiri, le metsi a a molelo—go itapolosa, mme go tswa foo re siametse go fologela kwa tlase ka tsela ya aese e e gakologang ya Longyearbreen.